Ir-Regolament tal-Kunsill (KE) Nru 1107/2002
tal-25 ta’ Ġunju 2002
li jemenda r-Regolament (KE) Nru 92/2002 li jimponi dazju definittiv kontra d-dumping u li jiġbor definittivament d-dazju provizzjonali kontra d-dumping impost fuq l-importazzjoni ta’ urea li toriġina mill-Belarus, mill-Bulgarija, mill-Kroazja, mill-Estonja, mil-Libja, mil-Litwanja, mir-Rumanija u mill-Ukrajna
IL-KUNSILL TA’ L-UNJONI EWROPEA,
Wara li kkonsidra t-Trattat li jistabbilixxi l-Komunitajiet Ewropej,
Wara li kkonsidra r-Regolament tal-Kunsill (KE) Nru 384/1996 tat-22 ta’ Diċembru 1995 dwar il-protezzjoni kontra importazzjoni li hi oġġett ta’ dumping minn pajjiżi li mhumiex membri tal-Komunitajiet Ewropej [1], u partikolarment l-Artikolu 8 u 9 tiegħu,
Wara li kkonsidra l-proposta mogħtija mill-Kummissjoni wara li kkonsultat il-Kumitat Konsultattiv,
Billi:
A. PROĊEDURA
(1) Il-Kunsill, bir-Regolament (KE) Nru 92/2002 [2], impona dazji definittivi kontra d-dumping fuq importazzjoni ta’ urea li toriġina mill-Belarus, mill-Bulgarija, mill-Kroazja, mill-Estonja, mil-Libja, mil-Litwanja, mir-Rumanija u mill-Ukrajna, u eżenta produttur Bulgaru li jesporta mid-dazji msemmija billi impriża kienet ġiet aċċettata mill-Kummissjoni mill-kumpanija kkunċernata.
(2) Joint Stock Company Achema, b’konnessjoni mal-proċediment kontra d-dumping li jikkonċerna importazzjoni ta’ urea li toriġina, inter alia, ġewwa l-Litwanja offrit impriża aċċettabbli qabel il-publikazzjoni tas-sejbiet definittivi imma fi stadju meta kien amministrament impossibli biex l-aċċettazzjoni tkun inkluża fir-Regolament definittiv.
(3) Il-Kummissjoni, bid-Deċiżjoni Nru 2002/498/KE [3], aċċettat l-offerta ta’ l-impriża magħmula mill-Joint Stock Company Achema. Ir-raġunijiet biex ġiet aċċettata din l-impriża huma mniżżla f’din id-Deċiżjoni. Il-Kunsill jagħraf li r-reviżjonijiet introdotti fl-offerta ta’ l-impriża jeliminaw l-effett inġurjuż tad-dumping u jillimitaw serjament kwalunkwe riskju ta’ qerq f’forma ta’ kumpensazzjoni ma’ prodotti oħra.
(4) Bil-ħsieb ta’ l-aċċettazzjoni ta’ l-offerta’ ta’ l-impriża huwa neċessarju li għaldaqstant ikun emendat ir-Regolament (KE) Nru 92/2002,
ADOTTA DAN IR-REGOLAMENT:
Artikolu 1
Ir-Regolament (KE) Nru 92/2002 huwa b’dan emendat kif ġej:
1. Fl-Artikolu 1(2), il-fila li tikkonċerna l-Litwanja għandha tkun mibdula b’dan li ġej:
"Il-Pajjiż ta’ l-oriġini | Prodotti minn | Dazju definittiv kontra d-dumping (EUR/t) | Kodiċi addizzjonali TARIC |
Il-Litwanja | Kumpanniji kollha | 10,05 | A999" |
2. Fl-Artikolu 2(1), it-tabella għandha tkun mibdula b’dan li ġej:
"Pajjiż | Kumpanniji | Kodiċi addizzjonali TARIC |
il-Bulgarija | Chimco AD, Shose az Mezdra, 3037 Vratza | A272 |
Il-Litwanja | Joint Stock Company Achema, Taurostos 26, 5005 Jonava | A375" |
Artikolu 2
Dan ir-Regolament għandu jidħol fis-seħħ fil-ġurnata wara dik tal-publikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fil-25 ta’ Ġunju 2002.